Demer

Den Demer is e riviere in België in 't stroomgebied van de Schelde. Ze stroomt deur de provinsjes Belgisch Limburg en Vlams-Broabant over e lengte van 96 km. Den Demer vormt de nôordgrenze van 't Hoageland en de zuudgrenze van de Kempn. 

Den Demer ountspriengt by Ketsingen in 't ôostn van Toungern. De riviere stroomt êerst noa 't nôordn, buugt by Bilzen noa 't westn, en komt via Hasselt, Lummen, Hoalen, Diest, Zichem en Aarschot uutendelik toe an de Deyle by Werchter. 't Woater van den Demer stroomt via de Deyle, de Rupel en de Schelde noa de Nôordzêe. 

Categorie:Riviere in Vloandern
Categorie:Geografie van Belgisch Limburg
Categorie:Geografie van Vloams-Broabant